
Fe > Minister 

RESUMEN 


UN ANA DITRABOU 


NOS TURISMO TA RECUPERA 100% E ANA 
AKI DANKI NA TUR CU TA TRAHA DEN E 


SECTOR TURISTICO 


“Danki na boso nos por gaba cu nos tin turista” 


Turismo ta contribui na crecemento y desaroyo di un pais. 
Como Aruba su unico pilar economico, cada ciudadano mester 
realisa e importancia di turismo pa nos pais. E pandemia a 
pone hopi ciudadano realisa e balor di turismo mucho mas 
ainda. Ta pa e motibo aki tambe, cada un di nos mester ta 
agradecido cu nos turismo ta lantando atrobe. Y esaki ta debi 
tambe na tur esnan cu ta traha den e sector turistico. 


Diamars 27 di september mundo a celebra Dia Mundial di 
Turismo, Prome Minister Evelyn Wever-Croes en conexion cu 
e dia importante aki ta expresa palabranan di gradicimento na 
tur esnan cu ta traha den e area aki cu ta brinda servicio na 
nos turistanan. 

“Danki pa e trabou cu boso ta haci incansablemente pa awe 
nos tin un pilar economico. Nos por gaba cu nos tin turista pero 
si no ta pa abo cu ta labora di dia y anochi, nos no por ta gaba 
di e forma aki. Mi ta kere cordialidad di nos hendenan ta locual 
cu ta yama nos turistanan bin bek y pa esey un danki grandi di 
curason”, Prome Minister a expresa. 


Gobierno di Aruba, en conexion cu e dia aki, a duna 
reconocemento na e pioneronan cu tabata tin un vision grandi 
e temponan aya cu tabata un riesgo pa inverti den turismo. A 
reconoce sefior Juancho lrausquin como esun cu a bin cu e 
vision, sefior Ike Cohen y otronan tambe cu a contribui cu awe 
nos tin un pilar economico exitoso. 


Tambe Prome Minister a duna reconocimento na Minister 
Dangui Oduber cu durante e pandemia nos turismo a wordo 
redefini pa Aruba. Si a tuma e actitud cu otro pais a tuma, e 
actitud di miedo y di no ta proactivo, lo awe ainda Aruba no ta 
recuperando. “Awe danki na e hecho cu nos tabata tin un vision, 
cu Minister Dangui a demostra hopi curashi y determinacion, 
nos a cuminsa cu e reapertura di nos fronteranan hopi prome 
cu otro paisnan. Nos tabata bon prepara danki na e sosten di 


ATA y nos departamentonan di gobierno cu awe nos por bisa 
cu nos turistanan ta biniendo bek y cada un cu bay bek nan 
pais ta papia con bon y safe Aruba ta y esey ta genera mas 
turista”, Prome Minister a duna di conoce. 


Riba e dia aki, CEO di ATA, sefiora Ronella Croes a indica cu 
nos turismo ta recupera 100% e afia aki. Te cu poco tempo 
pasa a wordo indica cu solamente lo logra 97%. Esaki sigur ta 
un bon noticia. Otro afia e lo ta 105%. Esaki un biaha mas ta 
danki na cada un cuta labora di mainta te anochi pa crecemento 
y desaroyo di nos pilar economico. 

RESUMEN RRIPA rendi 


UN ANA DITRABOU 


Minister di Transporte, Integridad, 
Naturalesa y Asuntonan di Adulto Mayor. 


CENTRALISA CUIDO Y BIENESTAR PA NOS 
ADULTONAN MAYOR 


Preparacionnan andando pa Luna di Adulto Mayor 


Ministerio di Asuntonan di Adulto Mayor ta den pleno 
preparacionnan pa loke ta trata lansamento di Directie 
Ouderenzaken. E meta ta pa centralisa tur e esfuersonan cu tin 
pa mehora e variedad di retonan cu e grupo 60t den comunidad 
ta enfrenta. Tambe lo percura pa subi e accesiblilidad na 
servicionan di cuido, stimula partipacion y bienestar di nos 
adultonan mayor. 


Durante ultimo simannan a tene diferente reunionnan y a bishita 
diferente stakeholders pa presenta e maneho pa adultonan 
mayor. Minister Arends a elabora riba su vision cu ta dirigi riba 
optimalisa participacion den comunidad den un sentido amplio. 


Diaranson 21 di september a bishita Fundashon Hospice Atardi 
y Stichting Thuiszorg Aruba (STA) unda a haya recorido di e 
instancianan y tambe splicacion riba e servicio cu cada un di 
nan ta ofrece. Hospice Atardi ta specialisa den palliatieve zorg, 
cual ta nifica cuido 24/7 pa personannan den nan ultimo fase 
di bida. Un caminda unda por alivia sufrimento, cu respet pa e 
huesped su privacidad y tambe pa famia por bishita. Cuido den 


i è SË te 
ambiente di hogar. STA actualmente ta atendiendo cu 27 cliente 
y nan a demonstra di ta enfoka riba mehoracion continuo di e 
calidad di cuido cu nan ta ofrece na nos adultonan mayor. 


"Unabes nos tin un familiar den un cas di cuido ta keda na 
nos como famia pa bishita nan, atende cu nan y sigui duna 
nan e amor y carifio cu nan merece", Minister Ursell Arends ta 
expresa. 

Continuacion CENTRALISA CUIDO Y BIENESTAR PA NOS ADULTONAN MAYOR... 


Durante reunion cu Organisacion di 
Penshonadonan Publico Arubano (OPPA), nan a 
trece diferente puntonan di preocupacion dilanti (MN 

entre otro accesibilidad pa rolstoel, fondo pa a+ i ini 

actividad y control na casnan di cuido. Minister mee © el i iki E Beyondthe 
Arends a informa cu actualmente tin un proyecto a i E I RË, j} 

piloto andando den casnan di cuido pa sigura | È È 

calidad di servicio. E proyecto aki a wordo Më 

presenta na e gruponan cu ta maneha e casnan 
di cuido dialuna 12 di september. Tambe tincu 
menciona cu tin combersacionnan andando 
cu Horacio Oduber Hospital (HOH) pa provee 
acceso na un ouderenarts pa casnan di cuido. 


Pa loke ta trata fondo pa actividad, Gobierno di 
Aruba a inverti den e proyecto "Veilige Barios" - 
pa aloca mas fondo na organisacionnan di bario 
pa asina por organisa mas actividad. Esaki ta [f 
inclui actividadnan pa nos adultonan mayor cual i 
ta stimula participacion den un forma positivo. 


Ta importante pa tende di nos adultonan mayor, 
nan pensamentonan y preocupacionnan y | 
asina hunto cu stakeholders cu ta atende || 
directamente cu nos adultonan mayor, por 
contribui na e maneho. Asina nos por ta sigur cu 
berdaderamente e maneho ta na nan bienestar. 


RESUMEN |Xiomara Maduro 


UN ANA DITRABOU | Minister di Finansa y Cultura 


Minister Maduro di Cultura ta informa: 

ARCHIVO NACIONAL CU PROYECTO 
INNOVATIVO PA HACI NOS HERENCIA 
CULTURAL MAS ACCESIBEL 


5 A 
A 4 


Riba 28 di september cu ta Dia Internacional di Acceso na 
Informacion, Minister Maduro a presencia un presentacion di 
Archivo Nacional ANA hunto cu Biblioteca Nacional BNA den 
cual a splica riba e trabounan cu ta wordo haci pa conserva nos 
herencia cultural. Ta trata di e proyecto pa restaura, digitalisa 
y haci e Archivo Colonial di e periodo 1816 - 1939 di Aruba 
digitalmente accesibel. 


Cu yudansa di diferente fondo, entre nan Mondriaanfonds, 
ANA a bin ta traha riba e proyecto aki cu ta conta un parti di 
e historia di Aruba cu nos no sa hopi di dje. ANA a haci uzo di 
tecnica moderno pa digitalisa e archivo colonial manera Optical 
Character Recognition OCR y Handwritten Text Recognition 
HTR, cu ta facilita e proceso di buskeda di informacion 
grandemente. Cu e avanse aki e usuario, por ehempel, nos 
hobennan cu mester traha nan 'spreekbeurt' of e studiante cu 


PË | 

mester traha su 'scriptie' riba e historia di Aruba por yega n'e 
informacion necesario na un manera lihe. 

Continuacion ARCHIVO NACIONAL CU PROYECTO INNOVATIVO.... 


E ta hopi importante pa nos conoce nos historia ya cu e ta yuda 
nos compronde nos presente y fiha nos futuro. Tur esfuerso 
pa conserva, restaura y archiva documentacion historico ta di 
gran balor pa e memoria colectivo di nos Pais. E proyecto aki 
di ANA ta uno innovativo cu na mes momento cu ta brinda 
nos informacion riba nos pasado y ta haci e informacion aki 
digitalmente accesibel via internet pa tur cu ta interesa den sa 
mas di nos historia. Di e manera aki ANA ta yuda pa informacion 
valioso por ta mas accesibel. 


Minister Maduro ta gradici e personal di ANA, BNA, 
Mondriaanfonds y tur otro instancia cu a pone fondo pa haci e 
proyecto importante aki posibel. 

RESUMEN pengu Qabe 


UN ANA DITRABOU 


Minister di Turismo y Salud Publico 


DIA MUNDIAL DI CURASON MESTER SIRBI 
COMO UN DIA DI CONSCIENTISACION Y 


REFLEXION PA NOS MES 


1.) 
sl 


Diahuebs Minister di Tuñsmo y Salud Publico sr. Dangui 
Oduber ta conscientisa comunidad riba e importancia di Dia 
Mundial di Curason. E dia aki mester sirbi como un oportunidad 
pa tur hende para keto y considera con ta e mihor manera 
pa uza bo curason pa entre otro humanidad, naturalesa y bo 
mes. Combati e malesanan cardiovascular sigur ta importante 
pa cada curason cu ta bati. Conscientisacion ta un parti hopi 
importante den cuadro di e plan nacional di prevencion di 
malesanan NCD's, e mandatario ta comenta. 


Uza nos curason ta nifica pa pensa diferente, pa tuma e 
desicionnan corecto, pa actua cu corahe y yuda otro. Pa por 
compromete bo mes cu e causa importante aki bo mester uza 
bo curason. E curason ta e unico organo cu bo por scucha 
y sinti, e ta e prome y ultimo señal di bida. Tambe e ta un 
di e poco cosnan cu tin e potencial pa uni nos tur como ser 
humano. 


Un di e causanan cu mas ta afecta nos curason ta presion halto, 
esaki por wordo combati door di hiba un bida mas saludabel. 
Presion halto ta afecta mas cu 30% di adultonan rond mundo, 


cu ta encera mas cu 1 biyon persona. E ta e factor di riesgo 
principal di malesa di curason (cardiovascular, specialmente 
malesa coronario y stroke (atake celebral), pero tambe malesa 
di riñon crónico, problema di curason, aritmia y demencia. 


Minister Oduber a trece dilanti cu comunidad lo por bay mira 
entre otro lusnan cora na bustuurs kantoor, na retonde dilanti 
di WEB y tambe na Aeropuerto Internacional Reina Beatrix, e 
lusnan aki ta pa conmemora e Dia Mundial di Curason cu ta 
hopi importante pa comunidad. Tambe e mandatario ta urgi 
comunidad pa sigui haci nan testnan di presion, haci bo chekeo 
mediconan regularmente pa preveni cualkier tipo di malesa. 


Den cuadro di e plan di prevencion e mandatario a duna di 
conoce cu lo sigui cu e campaña di “sa bo number” cu sigur ta 
dunando su fruto. Minister Oduber ta spera cu e mensahe di 
Dia Mundial di Curason logra yega na mastanto hende posibel, 
pa yuda logra un salud cardiovascular pa cada curason. 

Minister Dangui Oduber: 


MINISTER ODUBER DI BISHITA NA PLAYA 
LINDA BEACH RESORT 


Diaranson mainta Minister di Turismo y Salud Publico, sr. 
Dangui Oduber, a hafia un recorido na Playa Linda Beach 
Resort. E la wordo ricibi calidamente pa varios empleado y 
tambe a hafia un recorido di e establecimento acompafia pa e 
Gerente General Peter van Grinsven, Angela Guarino, kende 
ta e Chairman di Board di Playa Linda y tambe Sulaika Kelly 
cu ta Directora di Operacion. 


Durante e recorido tabata tin oportunidad pa mira tur e 
facilidadnan di e hotel y tur locual ta wordo hasi pa eleva e 
calidad di servicio y producto. Tin diferente remodelacion 
andando actualmente. E famoso Eduardo's Beach Shack entre 
otro ta den proceso di expansion pa ofrece e bishitantenan 
mas espacio pa por disfruta comodamente. 


Den conversacion cu Sr. van Grinsven, e la indica cu Playa 
Linda ta inverti tur afia un suma standard di 1.4 miyon florin 
of mas den mantencion di e hotel. Actualmente nan ta den 
proceso pa renoba nan penthouse nan, cu ta sold out pa gran 
parti di e afia caba. Esakinan ta inversion di algun miyon di 
florin. 


Playa Linda ta consisti pa mayor parti di timeshares, cual ta 
duna e hotel un aspecto di un comunidad sera como un famia. 
E bishitante nan ta keda bin tur afia pasobra nan ta encanta 
cu Aruba. Ademas di esaki, Sr. van Grinsven ta splica cu Playa 
Linda tin 111 palapa riba beach y nan ta conta cu entre 500 a 
600 turista riba beach den high season. Actualmente nan ta na 
92% di capacidad y completamente sold out pa fin di afia. 


Apesar di e pandemia di COVID19, Playa Linda nunca no a 
manda ningun trahado cas durante e temporada aki. “Esaki 
ta gran parti danki na e systema di timeshare pero tambe e 
sosten continuo di nos board”, tawata palabranan di sr. van 
Grinsven. 

Dia 5 di Juli 2023 Playa Linda lo ta celebrando 40 afia di 
existencia. 


Minister Oduber ta sumamente satisfecho cu e recorido aki 
y cu tur informacion adkiri. Tambe ta extende un palabra di 
danki na tur trahado cu ta hasi nan esfuerso tur dia pa ofrece 
servicio di calidad, laborando den un industria asina crucial pa 
pais Aruba. 

RESUMEN Endy Croes 


UN ANA DITRABOU 


Minister di Enseñansa y Deporte 


PALABRANAN DI PABIEN NA PROFESOR 
DR. lle HEUTGER 


Val aan 


Diamars anochi den Aula di Universidad di Aruba Minister Endy 
Croes hunto cu Prome Minister di Aruba Evelyn VVever- Croes 
a presencia e momento historico y special unda cu pa prome 
bes un rector ta vvordo oficialmente instala como profesor 
“chair of Translingual practices in educational and professional 
context” na e academia. 


Mandatario di Ensefiansa tabatin e honor di hiba un discurso 


pa presenta profesor dr. Viola Heutger kende ta actual rector di 
Universidad di Aruba como profesor. Dr. Heutger a presenta su 
lectura cu a dune e titulo di profesor, “Aruba, An island in a sea 
of languages”, un tema sumamente interesante. Dr. Heutger a 
elabora hopi di idioma, kico ta e importancia pa haya educacion 
den bo idioma materno. Como tambe dr. Heutger a conta di 
su historia caminda e la bay Universidad na Italia, Turkia, 
Alemania y Belgica pues tin un amplio trayecto y experticio den 
e materia. Profesor Heutger a enfatisa cu estudionan cientifico 
a comproba cu ora aplica e lenga materno durante e prome 
afianan di scol basico, lo yuda muchanan hopi mas den nan 
desaroyo. Pronto un maneho di idioma mester wordo scogi pa 
Aruba y pa futuro. Pues e lectura sigur lo aporta hopi bon den 
e discusion aki pa cu e decisionnan grandi cu nos tambe como 
isla chikito tin cu tuma den e lunanan nos dilanti. 


Minister Endy Croes ta felicita dr. Viola Heutger cu e titulo aki 
como tambe tur esnan rond di dje cu a dune sosten, desde e 
directiva di Universidad di Aruba y tur su coleganan. E dignatario 
a enfatisa cu lo sigui sostene profesor Heutger. Universidad di 
Aruba tin un excelente rector como profesor. 

Durante conferencia di prensa di Gobierno di Aruba 
diaranson mainta Minister Endy Croes a elabora 
riba su reciente biahe pa Boneiro. Na luna di maart 
di e aña aki a cuminsa papia di e idea hunto cu 
Minister di Enseñansa, Ciencia, Cultura y Deporte 
di Curacao Sithree van Heydoorn y Diputado di 
Infrastructura y Deporte di Boneiro James Kroon. 
Riba e fecha special unda a conmemora 40 aña di 
INDEBON, Instituto di Deporte di Boneiro a firma 
oficialmente e acuerdo. 


VVeganan Interinsular ta stimula union y , 


competencia cu sigur ta importante pa e desaroyo 
di nos muchanan. Nos por corda hopi aña atras 
con scolnan ta competi contra otro y e ganadonan 
ta competi contra e otro islanan. Minister di 
Deporte cu hopi orguyo a expresa cu Weganan 


Interinsular ta re-inicia na luna di maart 2023 cu gjë 


un total di 6 deporte. Dianan 10, 11 y 12 di maart 
2023 Weganan Interinsular ta cuminsa na Boneiro 
cu e prome dos disciplinanan; dammen y schaken. 
Di dos fecha ta 21 pa 26 di maart 2023 unda cu 
e Weganan Interinsular ta tuma luga na Curaçao 
den e disciplinanan di atletismo y trefbal. 


Dianan 21, 22 y 23 di april 2023 Aruba ta cede 
di Weganan Interinsular unda ta organisa e 
competencia di volleyball y futbol. Futbol ta pa 


scolnan secundario esaki ta un palabracion cu 


Johan Cruyff Foundation cu ta duna sosten y e 
peticion ta pa futbol femenino cu ta tuma luga na 
e Cruyff Court Denzel Dumfries. E mandatario di 
Deporte a agrega cu a manda un invitacion na 


Saba, Sint Maarten y Sint Eustatius pa participa pë 


den e Weganan Interinsular. 


Minister Endy Croes ta gradici sr. Edgar Erasmus 


di IBISA cu ta e ‘trekker’ den ultimo lunanan di dë 


negociacion cu e departamentonan di deporte tanto 
na Curacao como Boneiro pa nos por a yega na e 
acuerdo aki. Por ultimo e mandatario di Deporte a 
enfatisa di ta contento di por re-inicia cu Weganan 
Interinsular, a aloca fondonan pa por apoya nos 
scolnan. IBISA a ranca sali cu e competencianan 
na scolnan. 

Minister Endy Croes: 


Universidad di Aruba tin un Rector cu ta carga e titulo di 
Profesor Prof. Dr. Viola Heutger 


Diamars dia 27 di september, mi tabatin e honor como 
mandatario di Ensefiansa pa introduci dr. Viola Heutger, 
Rector di Universidad di Aruba pa lesa su discurso inaugural 
den cuadro di su nombracion como Profesor Titular den e 
Catedra de ‘Practica Translinguistico den contexto educativo 
y ramo profesional. Den e mundo academico aki e acto aki ta 
conoci como “Laudatio”. 


Un di e prome sugerencia y peticion cu mi a ricibi di e Colegio 
di Supervision di Universidad di Aruba dia mi a keda nombra 
como Minister di Ensefiansa y Deporte, tabata pa conforme e 
Ordenanza di Universidad di Aruba (LUA), instala un comision 
cu ta encarga pa institui e catedra aki. Universidad di Aruba 
a ricibi mi sosten den e proceso aki, pasobra ta trata di un 
catedra cu tin e mandato pa haci investigacion cientifico riba 
tereno di, entre otro e uso di idioma den nos ensefiansa y con 
nos lo por adapta nos maneho nacional di uso di idioma pa nos 


studiantenan por ta hopi mas exitoso; durante di nan estudio y 
ora nan inicia nan carera profesional. Investigacionnan cu no 
lo ta mara solamente na Aruba, pero lo extende tambe den nos 
region. 


Nos Universidad ta e brug entre nos scolnan secundario y inicio 
di un carera profesional. Nos institutonan mester por hiba un 
maneho di idioma tambe pa por prepara nos studiantenan pa 
por ta exitoso durante di nan estudio y despues pa inicia nan 
carera. Nos ta papia varios idioma na Aruba. Na cas, den e 
sector publico, den sector priva, den nos sistema hudicial y 
nos industria turistico mester di anfitrionnan pa por representa 
nos bon. Pesey nos maneho riba tereno di idioma mester ta 
basa riba datos y mester ta inclusivo. Inclusivo den sentido, cu 
nos studiantennan mester por hafia e espacio pa por domina 
e materia bon, sin wordo stroba door di un idioma cu e no ta 
domina hopi bon. 

Continuacion UN MOMENTO HISTORICO PA UNIVERSIDAD DI ARUBA.... 


| é E 

Pa e motibonan aki, como mandatario di Enseñansa mi ta 
sostene investigacion cientifico riba e tereno aki. Nos mester 
haña sa cua ta e idioma nan cu nos hoben profesionalnan ta 
domina, nos mester por predeci e competencianan cu nos 
prefesionalnan mester tin pa e proximo 10 pa 20 aña pa por 
visualisa y realisa un desaroyo sostenibel pa nos pais. Tipo di 
decisionnan aki ta wordo tuma riba nivel nacional y ta un di e 
responsabilidadnan di un gobierno. Sinembargo, ta esencial cu 
decisionan di e embergadura aki ta wordo tuma a base di datos 
cu a wordo colecta pa medio di investigacionnan scientifico. 


E ocasion aki ta uno historico pasobra pa prome biaha e Rector 
di nos Universidad di Aruba lo carga e titulo di ‘Profesor’. Prof. 
Dr. Viola Heutger tin e mandato y ta determina pa sigui cu e 
trabaonan cu varios experto local a inicia. Dr. Heutger a hiba 
un discurso riba nivel academico pero alabes uno inspirativo, 
buscando colaboracion di tur esnan cu tin un rol den nos 
enseñansa. Prof. Heutger a reconoce varios pionero, entre otro 
Joyce Perreira, Ramon Dandare y Eric Mijts pa e trabaonan di 
investigacion cu nan a eherce caba. Investigacionnan cu sin 
duda lo sirbi e catedra aki tambe. Como Minister di Enseñansa 
tabata un momento di celebra tambe cu e Rector nan di 
Universidad di St. Maarten y Curacao tabata presente pa e 
occacion aki. 


Tambe e Rector di Universidad di Utrecht a forma parti di e 
procesion pa instala Prof. Dr. Viola Heutger. E celebracion 
riba patio di Universidad tabata un ameno, uno di inclusion cu 
colaboracion di Trampolin, Sra. Vivian Lampe y Victor Samuel. 
Un pabien na Colegio di Supervision di Universidad di Aruba, 
henter e comunidad academico y na comunidad di Aruba 
en general pa e aceptacion di e catedra aki. Na nomber di 
Gobierno di Aruba, un pabien na Rector di nos Universidad, 
Profesor dr. Viola Heutger. 

RESUMEN ner F Cross 


UN AÑA DITRABOU | Minister di Labor, Energia y Integracio 


Den prome aña di Gobernacion: 


ARUBA TA CONOCE UN EPE EMPODERA Y 
COMPLETAMENTE RENOBA 


Den cuadro di prome aña di Gobernacion, hopi a wordo haci 
na nivel di Ministerio di Labor, Energia & Integracion. A dicidi 
di cuminsa cu empodera Enseñansa pa Empleo cu ta resorta 
bou di nos ministerio pa finalmente por ofrece e miho servicio 
y cursonan di calidad na nos comunidad. 


Lastimamente nos a haya e departamento aki practicamente 
na 0. EPE cu a inicia como un Proyecto mientras tanto ta 
canando e caminda di formalisacion bou guia di DRH. 


Locual cu nos a logra den e prome aña di Gobernacion: 
{: Upgrade interior di EPE pa por acomoda cursistanan 


den un ambiente cu ta stimula cada cursista pa sigui progresa 
y desoroya su mes 


2. Mantene e prijs di e cursonan cu ta wordo ofreci 
accesibel y pagabel cu prijs social pa cada un por sigui cu su 
capacitacion personal 


3. Via e Plataforma AKT, ta ofrece cursonan cu mercado 
laboral ta indica cu ta den demanda 
4. Mediante e cursonan duna balor y importancia bek na 


trabou di ofishi manera housekeeping, bartender, vvaiter den 
cooperacion estrecho cu gremio hotelero 


5. E cursonan cu ta enfoca riba mercado laboral tur lo 
encera idioma y tambe softskills 
6. Ta explorando cooperacion cu institucionnan 


internacional cu lo por brinda mas oportunidad y variedad den 
cursonan na EPE pa nos comunidad 


Mediante Aruba Kier Traha: 


Ka Ta dialogando cu gremionan comercial pa cu e demanda 
laboral pa her-, bij- en omscholing 

8. Informacion ta wordo duna na EPE pa asina EPE por 
cumpli cu e demanda di mercado laboral 

9. Hunto cu EPE ta trahando riba database di informacion 
di cursonan y cantidad di cursistanan 


Minister Glenbert Croes ta kere den derecho di existencia di 
Ensefiansa pa Empleo ofreciendo y expandiendo cursonan 
di calidad pero na un prijs social, cual certificado ta haya su 
reconocimento den sector priva. 


Pronto lo tin apertura oficial di e oficina completamente renoba, 
cu un branding nobo iniciando cu e EPE nobo cu Gabinete 
Wever Croes 2 ta kere aden. 


Mientras tanto por haya tur informacion riba nan website www. 
epearuba.com. 

Minister Glenbert Croes: 


ELMAR, WEB Y UTILITIES TA BRINDA 
TRANSPARENCIA COMPLETO DEN E PROCESO DI 
EXPRESION DI INTERES PA CU GENERACION DI 
ENERGIA DI BIENTO 


Durante conferencia di prensa Minister di Energia Glenbert 
Croes a elabora riba transparencia di e proceso pa loke ta 
trata e “Expression of Interest (EOI)” pa cu e molinanan di 
biento na Rincon. 


Aruba tin como meta pa logra e nivel di zero pa cu e emision 
di Greenhouse Gas (GHG) pa afia 2050 y asina cumpli cu e 
acuerdo ‘Paris Agreement’. Pues, e meta ta pa depende mas 
riba energia renobabel como e fuente principal di energia den 
tur area/sector. 


Mirando e importancia di e proyecto aki pa Aruba y den cuadro 


di transparencia, Elmar, Web y Utilities a forma un ekipo pa 
loke ta trata e proceso di decision . Tambe a forma un comicion 
consistiendo di un representante legal, un representante cu 
experticio riba sostenibilidad y un representante technico pa 
duna conseho na esnan encarga pa tuma e decision di ken ta 
e mihor candidatonan. 


Pa Gobierno di Aruba ta importante pa tur esnan cu ta participa 
den e proceso aki tin credibilidad maximo y gobierno lo comparti 
den cuadro di transparencia tur informacion cu comunidad, 
gremionan y medionanan di comunicacion na momento cu tin 
informacion di e companianan selecta. 


MONTGOMERY COLLEGE TA DISPUESTO NA YUDA 
ENSENANSA PA EMPLEO CU CERTIFICACION DI 
TRAHADORNAN PA CUMPLI CU E NECESIDADNAN 
DI E MERCADO LABORAL NA ARUBA 


Durante su estadia na Merca, Minister di Labor Glenbert Croes 
a tuma e oportunidad pa reuni cu Montgomery College. Esaki 
ta un paso importante pa Minister Glenbert Croes su vision 
unda e mandatario su vision pa Ensefiansa pa empleo ta pa 
yega na un nivel halto y asina prepara nos hendenan pa drenta 
mercado laboral unda mas nos mester di nan awor. 


Mirando e laso estrecho cu Montgomery College tin cu ministerio 
di Ensefiansa na Aruba, a tuma e decision di acercanan pa pidi 
yudansa pa cu mercado laboral. E meta di e reunion ta pa 
wak si nan ta dispuesto na yuda Ensefiansa pa Empleo den 
un cooperacion pa e certificacion di e trahadornan local, cu lo 
desea di haci uso di diferente cursonan, pa asina por cumpli cu 
e necesidadnan di e mercado laboral na Aruba. 


Montgomery College ta un “community college” di 
aproximadamente 25 mil studiante. Un colegio multicultural 
cu studiantenan di diferente nacionalidad y cu tin hopi 
experiencia pa yuda den e transicion di integracion di esnan 
cu ta indocumenta na Aruba caba. Ta importante pa mediante 


Montgomery College 


Enseñansa pa Empleo prepara y capacita e futuro trahadornan 
aki pa asina nan por contribui efectivamente na e mercado 
laboral na Aruba. 


Minister Glenbert Croes a expresa di ta sumamente satisfecho 
cu e resultado di e reunion, na unda Montgomery College ta 
dispuesto na yuda Enseñansa pa Empleo den e trayectoria 
aki. 

MINISTER THIJSEN A BISHITA 
BURGEMEESTER DI DEN HAAG 


Minister Plenipotenciario Suplente mr. Ady Thijsen a haci un 
bishita na burgemeester di Den Haag Jan van Zanen. Sr. Thijsen 
durante e combersacion a bisa cu su plan como minister ta pa 
bishita e municipionan (gemeente) grandi di Hulanda y cu e ta 
mira un significacion grandi pa estrecha e lasonan entre Aruba 
y e municipionan. Segun sr. Thijsen como meta pa Aruba ta 
visible pa un y tur na Hulanda. 


Durante di e combersacion a bini algun temanan dilanti cu 
por conduci na un forma di cooperacion entre Aruba y Den 
Haag. Un punto di importancia cu e bin dilanti durante e 
combersacion cu sr. Van Zanen ta e cooperacion cu Vereniging 
van Nederlandse Gemeente (VNG) di cual Aruba ta miembro 
y sr. Van Zanen ta presidente. Segun e burgemeester ya 
caba VNG ta asisti Aruba den logra e metanan di Sustainable 
Development Goals (SDG) di Nacionnan Uni. Otro posibilidad 
tambe ta cu proyectonan unda VNG ta envolvi, Den Haag por 
pone ambtenaarnan disponibel 


Na mes un momento sr. Thijsen a bisa burgemeester Van 
Zanen cu banda di su funcion como Minister Plenipotenciario, 
e ta Representante di Aruba na Union Europeo. Thijsen: ‘Mi ta 
convenci cu e dos funcion aki ta complementa otro. Bruselas ta 
hopi importante pa mantene un network di contactonan valioso 
pa Aruba.’ 


Burgemeester Van Zanen a bisa cu e relacion entre Den Haag 
y Aruba ta hopi bon, mirando e cooperacion riba e tereno di 
bicicleta y mobilisacion. Riba e punto aki sr. Thijsen a elabora 
riba un plan pa bin cu un lifiea di tram for di San Nicolas pa 
Palm Beach, cu despues por expande esaki pa otro districto. 
Un tipo di transporte asina, segun sr. Thijsen ta bon pa Aruba 


y pa e medio ambiente. Burgemeester Van Zanen a apoya e 
idea di sr. Thijsen y a apunta cu lo ta bon pa busca inversion 
di sector priva pa un proyecto asina. Pesey lo ta bon pa hiba 
combersacionnan cu organisacionnan manera VNO-NCW y 
MKB Nederland. Un aviso cu sr. Thijsen a bisa cu sigur e tin 
esaki riba su agenda, mirando cu MKB ta hopi importante y 
nan ta carga e sector economico di Aruba. Alabes segun e 
mandatario mester sondea mas e posibilidad bou di hobennan 
pa ta comerciante y dofio di nan mesun negoshi. 


Sr. Thijsen a remarca cu cada municipio tin nan aspecto 
specifico unda por mira formanan di cooperacion. Tambe ta 
bon pa mira cual terenonan di experticio ta existi y cu por 
haci uso di nan. Como ehempel a papia di maneho di nos 
grandinan pa loke ta trata cuido di ancianonan y “mantelzorg”. 
Terenonan cu na Hulanda y principalmente e municipionan 
tin hopi experencia mirando cu e proceso di “vergrijzing” — e 
cantidad di personanan riba 65 afia — na Hulanda a cuminsa 
hopi afia pasa. 

Minister Thijsen a pidi atencion di burgemeester Van Zanen 
tocante e problematico cu vivienda pa nos studiantenan y 
tambe problema pa nos studiantenan haya nan BSN nummer. 
Esaki den e luz cu tin un contingente grandi di studiante di 
Aruba na Haagse Hogeschool. 


Por ultimo a bin dilanti cu lo mester pensa riba actividadnan 
deportivo y cultural na unda burgemeester Van Zanen ta 
dispuesto pa coopera y lobby unda mester. Lo mester pensa 
tambe akinan pa incorpora un parti informativo pa e bishitante. 
Akinan sigur por tin un potencial grandi entre Aruba y Den 
Haag. 


Na final di e combersacion Minister Thijsen a gradici 
burgemeester Van Zanen pa e recepcion y combersacion hopi 
ameno pa despues intercambia regalo como recuerdo di e 
bishita di minister Thijsen na e burgemeester di Den Haag. 

Un dia pa conscientisa riba e malesanan cardiovascular. 

Fun Activity Program 
Robotics, Bridge building, 
Volcano making, Lego 

Goberna- Crisis tras di crisis, 


reto tras di reto 
Cu hopi determinacion, fe y trabou duro, 
Gabinete Wever - Croes Il ta trahando pa 
recupera nos dushi isla Aruba. 
Gobierno no por haci esaki su so y ta conta cu 
sosten di comunidad pa hunto nos lanta 


Araba 


